| **Šimonas Peresas שִׁמְעוֹן פֶּרֶס** |
| --- |
|  |
| Šimonas Peresas 2001 m. |
| Gimė | 1923 m. rugpjūčio 21 d.Višnevas, Lenkija |
| Mirė | 2016 m. rugsėjo 28 d. (93 metai)Ramat Ganas, Izraelis |
|  |
| Veikla | Izraelio karinis ir politinis veikėjas, Izraelio prezidentas |
|  |
| Žymūs apdovanojimai |
| 1994 m. Nobelio Taikos premija |
|  |
|  **Vikiteka** | Shimon Peres |

**Šimonas Peresas** (angl. *Shimon Peres*, hebr. ‏שִׁמְעוֹן פֶּרֶס‏‎, vaikystėje **Szymon Persky**; 1923 m. rugpjūčio 21 d. Višneve, Lenkijoje (dabar Baltarusija) – 2016 m. rugsėjo 28 d. Ramat Ganas, Izraelis) – Izraelio karinis ir politinis veikėjas, 2007–2014 m. Izraelio prezidentas.

Biografija
----------

1934 m. kartu su tėvais imigravo į Palestiną, dirbo kibucuose. Baigė Geulos mokyklą, Ben Šemeno komercijos mokyklą Tel Avive ir Harvardo universitetą.

1947 m. savanoriu įstojo į Izraelio kariuomenę, 1948 m. Izraelio gynybos ministerijos darbuotojas, 1955–1959 m. jos generalinis direktorius, iniciavo elektronikos pramonės plėtrą ir branduolinio ginklo programą.

1939 m. MAPAI partijos narys, 1943–1947 m. Darbiečių jaunimo judėjimo sekretorius. 1958 m. Izraelio Darbo partijos generalinio sekretoriaus pavaduotojas, 1995–2005 m. partijos pirmininkas. 1980 m. SI pirmininko pavaduotojas. 2005 m. sudarė koaliciją su Arieliu Šaronu, tapo jo vyriausybės vicepremjeru, o po politinės krizės pasitraukė iš Darbo partijos, įeidamas į A. Šarono kuriamos naujos centristinės partijos Kadima iniciatyvinę grupę.

1959 m. parlamento narys, 1974–1977 m. gynybos ministras. 1977, 1984–1986, 1995–1996 m. Izraelio ministras pirmininkas. 1986–1988, 1992–1996 ir 2001–2002 m. užsienio reikalų ministras, 1989–1992 m. finansų ministras, 1999–2001 m. regioninio bedradarbiavimo ministras. 1996–1999 m. Kneseto užsienio reikalų ir gynybos komiteto pirmininkas. 2007 m. birželio 13 d. parlamentas jį išrinko Izraelio prezidentu.

1994 m. Nobelio Taikos premijos laureatas, 1997 m. Pereso taikos centro steigėjas. Laisvalaikiu domėjosi nanoelektronika.

Bibliografija
-------------

* *The Next Step* (1965);
* *David’s Sling* (1970) (ISBN 0-297-00083-7);
* *And Now Tomorrow* (1978);
* *From These Men: seven founders of the State of Israel* (1979) (ISBN 0-671-61016-3);
* *Entebbe Diary* (1991) (ISBN 965–248-111-4);
* *The New Middle East* (1993) (ISBN 0-8050-3323-8);
* *Battling for Peace: a memoir* (1995) (ISBN 0-679-43617-0);
* *For the Future of Israel* (1998) (ISBN 0-8018-5928-X);
* *The Imaginary Voyage : With Theodor Herzl in Israel* (1999) (ISBN 1-55970-468-3).

Nuorodos
--------

(anglų kalba)

* Asmeninis Šimono Pereso tinklalapis;
* Š. Pereso Taikos centro svetainė Archyvuota kopija 2019-03-15 iš Wayback Machine projekto.;
* Š. Pereso biografija Archyvuota kopija 2004-08-03 iš Wayback Machine projekto. iš ;
* Š. Pereso biografija iš ;
* Š. Pereso biografija \*BBC;
* Š. Peresas – Arielio Šarono problema Archyvuota kopija 2005-12-03 iš Wayback Machine projekto.;
* Ankstesnis darbo partijos lyderis Š. Peresas susidūrė su A. Šarono partija Archyvuota kopija 2006-03-16 iš Wayback Machine projekto.;
* Web site that chronicles Shimon Peres' involvement in the Yitzhak Rabin murder coverup[neveikianti nuoroda].